Graham Greene

Henry Graham Greene (1904–1991) var en britisk forfatter, dramatiker og litteraturkritiker.Dangerous Edge: A Life of Graham Greene, 2012, biografisk dokumentarfilm regissert av Thomas P. O'Connor. Med Bernard Diederich, Graham Greene, Richard Greene, Vivien Greene. Hans tekster undersøker den ambivalente moralen og politiske sakene i den moderne verden. Greene er kjent for sin dyktighet til å kombinere seriøs litterær kritikk med utstrakt popularitet.

Selv om Greene sterkt protesterte mot å bli beskrevet som en katolsk forfatter framfor utelukkende som en forfatter som tilfeldigvis var katolikk, er de katolske religiøse temaene ofte grunnleggende i mye av det han skrev, særlig de fire betydelige katolske romanene: Brighton Rock, The Power and the Glory, The Heart of the Matter og The End of the Affair.McGowin, Kevin: Graham Greene, The Major Novels: A Centenary , Eclectica Magazine Flere verker, slik som The Confidential Agent, The Third Man, The Quiet American, Our Man in Havana og The Human Factor, viser også en begjærlig interesse for livet innenfor internasjonal politikk og spionasje.

Greene led av bipolar lidelse,Extract from Graham Greene: A Life in Letters edited by Richard Greene , The Times, 13. september 2007. noe som hadde en grunnleggende effekt på hans forfatterskap og privatliv. I et brev til sin hustru Vivien fortalte han henne at han hadde «en karakter gjennomgående motsatt virkende til ordinært hjemlig liv», og at «ulykkeligvis er denne lidelsen også ens materiale.»«Graham Greene: A Life In Letters – Book Reviews – Books – Entertainment». Sydney Morning Herald. 30. november 2007. William Golding beskrev Greene som «den endelige kronikør av 1900-tallets menneskes bevissthet og angst.»Encyclopedia of British Writers, 1800 to the Present, bind 1, s. 218; George Stade (red.) Greene mottok aldri nobelprisen i litteratur, skjønt han var på annenplassen etter Ivo Andrić i 1961.Flood, Alison (5. januar 2012): «JRR Tolkien's Nobel prize chances dashed by 'poor prose'». The Guardian.

 Liv og virke 
Greene ble født i Berkhamsted i Hertfordshire. Han fikk sin grunnskoleutdanning ved Berkhamsted skole, hvor faren var rektor. Deretter studerte han ved Balliol College i Oxford. Hans første utgivelse, en diktsamling, kom i 1925, mens han fortsatt studerte. Etter endt studium begynte han å arbeide som journalist. I 1926 konverterte han til katolisismen, blant annet fordi han var forelsket i Vivien Daryell-Browning, som tidligere hadde konvertert. De giftet seg i 1927.

Som journalist drev han blant annet med filmanmeldelser, inntil han forårsaket nedleggelsen av tidsskriftet han arbeidet for, da han skrev en kommentar om Shirley Temple som førte til erstatningssøksmål.

Hans romaner er skrevet i en realistisk og samtidsrettet stil, og inneholder ofte figurer som strever med lav selvtillit og tvil, og lever under dårlige eller rotløse forhold. Tvilen som kommer frem er ofte av religiøs natur, og speiler Greenes egen katolske tro.

Han var gjennom hele livet opptatt av å kunne reise langt vekk fra England, til det han kalte «ville og avsidesliggende» steder. Han var eventyrsøkende, og etter å ha blitt rekruttert til Secret Intelligence Service av Kim Philby fikk han mulighet til å spionere for Storbritannia i Sierra Leone. Mange av personene han møtte i forskjellige sammenhenger ble modeller for figurer i romanene.

Pater Philip Caraman S.J. var Greenes skriftefar. Gitt det som er offentlig kjent om Greenes personlige liv, kan det ha vært litt av en oppgave. Det var pater Caraman som gradvis oppmuntret Greene til å avslutte sin affære med Catherine Walston, inspirasjonen for karakteren Sarah i romanen The End of the Affair. Greene var så psykologisk fortvilet at han både beskyldte pater Caraman for å blande seg inn i hans saker og tryglet ham om å hjelpe ham med å forstå sitt liv.

Pater Caraman, som ble redaktør av det katolske tidsskriftet The Month, klarte å tilknytte ham som skribent der.George Russo, reviewing June Rockett, A Gentle Jesuit: Philip Caraman SJ (Gracewing, 2004), in AD2000 18:4 (2005), p. 18. Available online . Lest 4. januar 2007.

Greene bodde i Vevey i Sveits de siste årene, og ble gravlagt i Corseaux etter sin død i 1991.

I oktober 2004 kom det tredje og siste bind av den offisielle biografien The Life of Graham Greene av Norman Sherry. I biografien kommer det blant annet frem at Greene gjennom hele livet rapporterte til den britiske etterretningstjenesten.

 Bibliografi 

 Lyrikk 
 Babbling April (1925)

 Romaner 
 The Man Within (1929)
 The Name of Action (1930)
 Rumour at Nightfall (1932)
 Stamboul Train (1932)
 It's a Battlefield (1934)
 England Made Me (1935)
 A Gun for Sale (1936)
 Brighton Rock (1938)
 The Confidential Agent (1939)
 The Power and the Glory (1940) (Makten og æren)
 The Ministry of Fear (1943)
 The Heart of the Matter (1948) (Den dypeste grunn)
 The Third Man (1950) (Den tredje mann), skrevet for en film av Carol Reed
 The End of the Affair (1951)
 The Quiet American (1955)
 Loser Takes All (1955)
 Our Man in Havana (1958) (Vår mann i Havana)
 A Burnt-Out Case (1960)
 The Comedians (1965)
 Travels with My Aunt (1969) (Tante Augusta)
 The Honorary Consul (1973)
 The Human Factor (1978) (Den menneskelige faktor)
 Doctor Fischer of Geneva (1980)
 Monsignor Quixote (1982)
 The Tenth Man (1985) (Den tiende mann)
 The Captain and the Enemy (1988)

 Selvbiografiske verker 
 A Sort of Life (1971)
 Ways of Escape (1980)
 A World of My Own (1992) (drømmedagbok, utgitt posthumt)

 Reisebøker 
 Journey Without Maps (1936)
 The Lawless Roads (1939)
 In Search of a Character: Two African Journals (1961)

 Skuespill 
 The Living Room (1953)
 The Potting Shed (1957)
 The Complaisant Lover (1959)
 Carving a Statue (1964)
 The Return of A.J.Raffles (1975)
 The Great Jowett (1981)
 Yes and No (1983)
 For Whom the Bell Chimes (1983)

 Noveller 
 The Destructors (1954)
 The Invisible Japanese Gentlemen (1965)
 The Last Word (1988)

 Priser (utvalg) 
  – Hawthornden Prize for The Power and the Glory  (Makten og æren)

 Referanser 

 Litteratur 
 Allain, Marie-Françoise (1983): The Other Man: Conversations with Graham Greene. Bodley Head.
 Bergonzi, Bernard (2006): A Study in Greene: Graham Greene and the Art of the Novel. Oxford University Press.
 Bosco, Mark (2005): Graham Greene's Catholic Imagination. Oxford University Press.
 Brennan, Michael G. (2010): Graham Greene: Fictions, Faith, and Authorship. Continuum.
 Cassis, A. F., red. (1994): Graham Greene: Man of Paradox. Loyola University Press.
 Cloetta, Yvonne (2004): In Search of a Beginning: My Life with Graham Greene, oversatt av Euan Cameron. Bloomsbury.
 Diederich, Bernard (2012): Seeds of Fiction: Graham Greene's Adventures in Haiti and Central America 1954–1983, Peter Owen, ISBN 978-0-7206-1488-6.
 Diemert, Brian (1996): Graham Greene's Thrillers and the 1930s. McGill-Queen's University Press.
 Duran, Leopoldo (1994): Graham Greene: Friend and Brother, oversatt av Euan Cameron. HarperCollins.
 Kelly, Richard Michael (1992): Graham Greene: A Study of the Short Fiction. Twayne.
 Lewis, Jeremy (2010): Shades of Greene: One Generation of an English Family. Jonathan Cape.
 Phillips, Gene D. (1974): Graham Greene: Films of His Fiction, Teachers' College Press.
 O'Prey, Paul (1988): A Reader's Guide to Graham Greene. Thames and Hudson.
 Shelden, Michael (1994): Graham Greene: The Man Within. William Heinemann. Random House red., 1995, ISBN 0-679-42883-6
 Sherry, Norman:
 (1989): The Life of Graham Greene: Vol. 1, 1904–1939. Random House UK, ISBN 0-224-02654-2. Viking, ISBN 0-670-81376-1. Penguin opptrykk 2004, ISBN 0-14-200420-0
 (1994): The Life of Graham Greene: Vol. 2, 1939–1955. Viking. ISBN 0-670-86056-5. Penguin opptrykk 2004: ISBN 0-14-200421-9
 (2004): The Life of Graham Greene: Vol. 3, 1955–1991. Viking. ISBN 0-670-03142-9
 Watts, Cedric (1996): A Preface to Greene. Longman.
 West, W. J. (1997): The Quest for Graham Greene. Weidenfeld & Nicolson.

 Eksterne lenker 



  Graham Greene Birthplace Trust
  Graham Greene Writeup hos Literary Encyclopedia

Kategori:Personer tilknyttet Secret Intelligence Service
Kategori:Engelske forfattere
Kategori:Britiske dramatikere
Kategori:Order of Merit
Kategori:Mottakere av Golden Boot Awards
Kategori:Engelske katolske forfattere
Kategori:Engelskspråklige forfattere
Kategori:Personer fra Berkhamsted